უნივერსიტეტის ღონისძიებების პორტალი

საჯარო ლექცია „ქალთა უფლებებისთვის მებრძოლი ქალები”
2020-03-31 19:00 (Asia/Dubai)
ქალთა ისტორიის თვის დასასრულს ილიაუნის ადამიანის უფლებათა მიმართულება საქართველოს სახალხო დამცველ ნინო ლომჯარიას უმასპინძლებს. იგი ადამიანის უფლებათა დაცვის საქმეში ქალების როლზე, ქალთა უფლებრივ მდგომარეობაზე, ადამიანის უფლებების სფეროში გენდერული მეინსტრიმინგის პოლიტიკის მნიშვნელობასა და იმ გამოწვევებზე ისაუბრებს, რომლებთან გამკლავებაც ქალთა უფლებებისთვის მებრძოლ ქალებს უწევთ.
მომხსენებელი:
ნინო ლომჯარია[1], საქართველოს სახალხო დამცველი
მოდერატორი:

თამარ გურჩიანი, ილიას სახელმწიფო უნივერსიტეტის ასოცირებული პროფესორი, ადამიანის უფლებათა მიმართულების ხელმძღვანელი

დრო: 31 მარტი, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია

2020 წელი

[1] TBC

ქალთა უფლებების გაკვეთილი 117-ე საჯარო სკოლაში
2020-03-27 14:00
ქალთა ისტორიის თვის აღსანიშნავად ილიას სახელმწიფო უნივერსიტეტის ადამიანის უფლებათა კლინიკის იურისტი თამარ კაპანაძე თბილისის 117-ე საჯარო სკოლის IX-X კლასების მოსწავლეებს შეხვდება და ქალთა უფლებების შესახებ ესაუბრება.
რა პრობლემებს აწყდებიან ქალები და გოგოები საქართველოში, როგორია მათი უფლებრივი მდგომარეობა და რა უნდა იცოდნენ მოზარდებმა ქალთა უფლებების დასაცავად, ეს სწორედ ის თემებია, რომლებსაც შეხვედრაზე მოსწავლეები განიხილავენ.
მომხსენებელი: თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 27 მარტი, 14:00 საათი
ადგილმდებარეობა: თბილისის 117-ე საჯარო სკოლა, თრიალეთის ქუჩა N7
2020 წელი

ვორკშოპი მაუწყებელთა თვითრეგულირების ორგანოების წარმომადგენლებისთვის
2020-03-25 19:00
მედიის მიერ გენდერული როლებისა და სტერეოპტიპების ჩამოყალიბებისა და გაძლიერების თავიდან ასაცილებლად მნიშვნელოვანია ქალთა საკითხების სწორად გაშუქება.
ვორკშოპზე, რომელიც სპეციალურად მაუწყებელთა თვითრეგულირების ორგანოების წარმომადგენლებისთვის და მათივე ინიციატივით გაიმართება, განვიხილავთ, თუ რა უნდა გაითვალისწინოს მაუწყებელმა ქალთა საკითხების გაშუქებისას, განსაკუთრებით კი ისეთი მგრძნობიარე თემების შემთხვევაში, როგორებიცააც სექსუალური და ოჯახში ძალადობა, გენდერული დისკრიმინაცია ან ფემიციდი.
ვორკშოპზე განვიხილავთ მედიის საერთაშორისო სტანდარტებსა და საქმეებს, რომლებიც ილიაუნის ადამიანის უფლებათა კლინიკამ ამ მიმართულებით წარმატებით აწარმოვა.
მომხსენებლები:
თამარ გურჩიანი, ილიას სახელმწიფო უნივერსიტეტის ასოცირებული პროფესორი, ადამიანის უფლებათა მიმართულების ხელმძღვანელი;
თამარ კორძაია, ილიას სახელმწიფო უნივერსიტეტის მოწვეული ლექტორი, ადამიანის უფლებათა კლინიკის იურისტი;
თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი.
დრო: 25 მარტი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია
* ვორკშოპზე დასასწრებად საჭიროა რეგისტრაცია ბმულზე.

საჯარო დისკუსია „კინო და ქალთა უფლებები“
2020-03-23 19:00
ბოლო პერიოდში ბევრი ფილმი გადაიღეს გენდერულ თანასწორობაზე, ქალებზე, მათ ბრძოლასა და სოლიდარობაზე, თუმცა კინოინდუსტრია მაინც კაცებით დომინირებულ სფეროდ რჩება, კინოკამერა კი ქალი პერსონაჟების სტერეოტიპულ წარმოჩენას განაგრძობს.
ასახავს თუ არა კინო ქალებისთვის მნიშვნელოვან საკითხებს, ისმის თუ არა ქალი რეჟისორების ხმა, როგორი კინო სურთ ქალებს – ამ და არა მხოლოდ ამ შეკითხვებზე პასუხების პოვნას შევეცდებით საჯარო დისკუსიაზე კინომცოდნე გოგი გვახარიასთან ერთად და თვალს გადავავლებთ ქალთა უფლებების ისტორიას კინოში.
მომხსენებელი:
გოგი გვახარია, კინომცოდნე, ილიას სახელმწიფო უნივერსიტეტის სრული პროფესორი
მოდერატორი:
თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 23 მარტი, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია

ადამიანის უფლებათა კინოკლუბის ჩვენება და დისკუსია“Feminists: What Were They Thinking?”
2020-03-20 19:00
ქალთა ისტორიის თვის აღნიშვნას ილიას სახელმწიფო უნივერსიტეტის ადამიანის უფლებათა კინოკლუბი ფილმის “Feminists: What Were They Thinking?[1]” ჩვენებით შეუერთდება.
დოკუმენტური ფილმი “Feminists: What Were They Thinking?” სხვადასხვა ასაკისა და გამოცდილების ქალების ინტერვიუების კრებულია, რომელიც კარგად ასახავს ფემინიზმის განვითარების სხვადასხვა ეტაპს და ამავდროულად ეხება ქალებისთვის უმნიშვნელოვანეს ისეთ საკითხებს, როგორებიც იდენტობა, დედობა, ფემიციდი, ბავშვობა, რასა, აბორტის უფლება თუ ეკონომიკური მდგომარეობაა.
ფილმის შემდეგ გაიმართება დისკუსია.
მომხსენებელი:
თამარ ცხადაძე, ფილოსოფოსი, ილიას სახელმწიფო უნივერსიტეტის ასოცირებული პროფესორი
მოდერატორი:
გვანცა გოგსაძე, ილიას სახელმწიფო უნივერსიტეტის საჯარო სამართლისა და პოლიტიკის სააგისტრო პროგრამის სტუდენტი
დრო:20 მარტი, 19:00
ადგილმდებარეობა: ილიას სახელმწიფო უნივერსიტეტის A101 აუდიტორია
*ღონისძიების ენები: ქართული,ინგლისური

[1] https://en.wikipedia.org/wiki/Feminists:_What_Were_They_Thinking%3F

გრაფიკული დიზაინის ონლაინტრენინგკურსი
2020-03-20 18:00
ქვეყანაში განვითარებულმა მოვლენებმა დაგვანახა, რამდენად ნაყოფიერი და საჭიროა დისტანციური მუშაობის კულტურა, ალტერნატიული ტექნოლოგიური სერვისები და საქართველოში თანამედროვე პროფესიების განვითარება, რაც შესაძლებლობას მოგვცემს, დავივიწყოთ გეოგრაფიული საზღვრები და მსოფლიო გლობალურ ბაზარზე დასაქმება შევძლოთ
ვირუსის გავრცელების პრევენციის მიზნით, ფაბლაბ ილიაუნი გთავაზობთ გრაფიკული დიზაინის ონლაინტრენინგკურსს, რომელიც საშუალებას მოგცემთ, სახლიდან გაუსვლელად შეძლოთ თქვენთვის სასურველი კურსის შესწავლა და გლობალურ პლატფორმებზე მუშაობა.
ფაბლაბ ილიაუნი 6 აპრილიდან იწყებს Аdobe illustratorCC-ის ტრენინგს თქვენსა და გრაფიკულ ნამუშევრებს შორის ჰარმონიული ურთიერთობის დასამყარებლად.
ტრენინგზე სტუდენტებს შეხება ექნებათ Adobe Photoshop-თანაც.
ვის შეუძლია მონაწილეობა?
პროექტში მონაწილეობა შეუძლია ილიას სახელმწიფო უნივერსიტეტის ნებისმიერ დაინტერესებულ სტუდენტს.
როგორ გავხდე პროექტის მონაწილე?
შეავსე მარტივი ელექტრონული სააპლიკაციო ფორმა არა უგვიანეს 2020 წლის 4 აპრილისა.
სააპლიკაციო ფორმა – https://bit.ly/2xawT7q
პროექტში მონაწილეობა შეუძლია 30 სტუდენტს, შესაბამისად ადგილები შეზღუდულია.
შერჩეულ კანდიდატებს დავუკავშირდებით არა უგვიანეს 2020 წლის 5 აპრილისა
ფაბლაბ ილიაუნი – https://bit.ly/2IOWh7Z

საკონტაქტო პირები:
ავთანდილ მღებრიშვილი – ფაბლაბ ილიაუნის მენეჯერი.
ელფოსტა: avtandili.mghebrishvili.1@iliauni.edu.ge

„დამფუძნებელი დედების“ ტექსტების საჯარო კითხვა
2020-03-17 18:00
ანა (ოლა) სოლოღაშვილი, ელეონორა ტერ-ფარსეგოვა-მახვილაძე, მინადორა ორჯონიკიძე-ტოროშელიძე, ქრისტინე (ჩიტო) შარაშიძე, ელისაბედ ნაკაშიძე-ბოლქვაძე – 1919 წლის თებერვალში სწორედ ეს ხუთი ქალი აირჩიეს საქართველოს დემოკრატიული რესპუბლიკის პარლამენტში.
ღონისძიებაზე მომხსენებლები ისაუბრებენ პოლიტიკაში ქალების როლსა და ჩართულობის მნიშვნელობაზე, ილიას სახელმწიფო უნივერსიტეტის სამართლის სკოლის სტუდენტები კი წაიკითხავენ საქართველოს დემოკრატიული რესპუბლიკის 5 ქალი დეპუტატის წერილებს, ჩანაწერებსა და მოგონებებს, რათა 101 წლის შემდეგ სიამაყით გავიხსენოთ შთამაგონებელი ქალები, რომლებაც საკუთარი ცხოვრება ქვეყნის დემოკარტიული განვითარებისთვის ბრძოლას შესწირეს.
მომხსენებლები:
თამარ გურჩიანი, ილიას სახელმწიფო უნივერსიტეტის ასოცირებული პროფესორი, ადამიანის უფლებათა მიმართულების ხელმძღვანელი;
ნინო დოლიძე, პროგრამის ოფიცერი, საერთაშორისო რესპუბლიკური ინსტიტუტი (IRI;)
ხატია ცეცხლაძე, ილიას სახელმწიფო უნივერსიტეტის სამართლის სკოლის კურსდამთავრებული;
ანა ებანოიძე, თათა ლუაშვილი, მარიამ გაბრიჩიძე, ნუცა მაზანაშვილი, ილიას სახელმწიფო უნივერსიტეტის სამართლის სკოლის სტუდენტები
დრო: 17 მარტი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“

ენისა და მეტყველების თერაპიის საერთაშორისო დღე
2020-03-06 18:00
ილიას სახელმწიფო უნივერსიტეტის ბავშვის განვითარების ინსტიტუტი და საქართველოს ენისა და მეტყველების თერაპევტთა ასოციაცია წელს მეორედ უერთდება 6 მარტის, ენისა და მეტყველების თერაპიის საერთაშორისო დღის, აღნიშვნას და გიწვევთ საჯარო შეხვედრაზე, რომელზეც საუბარი იქნება ენისა და მეტყველების თერაპევტის როლზე წერა-კითხვის სირთულეების დროს.
შეხვედრაზე საქართველოს ენისა და მეტყველების თერაპევტთა ასოცოციაცია წარმოადგენს მის მიერ შემუშავებულ თერაპევტის პროფესიული კომპეტენციებისა და ეთიკის ნორმებს.
ვროპის ენისა და მეტყველების თერაპევტთა ასოციაცია (CPLOL) ყოველწლიურად 6 მარტს ევროპის ენისა და მეტყველების თერაპიის დღეს აღნიშნავს. ღონისძიების მიზანი კომუნიკაციის, ყლაპვისა და კვების დარღვევების დროს ენისა და მეტყველების თერაპევტის როლის შესახებ საზოგადოების ცნობიერების ამაღლებაა.
2020 წლის თემად წერისა და კითხვის სირთულეები გამოცხადდა. ამ დღეს ევროპის ენისა და მეტყველების თერაპევტები გეგმავენ სხვადასხვა ღონისძიებას, რათა საზოგადოებას გააცნონ წერისა და კითხვის სირთულეების დროს დროს ენისა და მეტყველების თერაპევტების ფუნქცია.

დრო: 6 მარტი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

გულნარა სტურუას წიგნის „რანი ვართ ახლა" პრეზენტაცია
2020-03-05 17:00
5 მარტს,17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება მწერლისა და პუბლიცისტის, გულნარა სტურუას წიგნის „რანი ვართ ახლა” პრეზენტაცია. კრებული აერთიანებს ლიტერატურულ და პუბლიცისტურ წერილებს. ეს მწერლის ამ ჟანრის მეოთხე წიგნია და მასშიც, წინა კრებულების მსგავსად, ავტორი ქართულ სოციალურ და პოლიტიკურ ცხოვრებაზე მოგვითხრობს.
დრო: 5 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32)
დასწრება თავისუფალია.

ენერგეტიკული ტარიფებისა და მოწყვლადი მომხმარებლების დახმარების სქემების კვლევის შედეგების განხილვა
2020-03-04 16:00
4 მარტს, 16:00 საათზე, ილიას სახელმწიფო უნივერსიტეტის G106 აუდიტორიაში გიწვევთ ენერგეტიკული ტარიფებისა და მოწყვლადი მომხმარებლების დახმარების სქემების კვლევის შედეგების გასაცნობად და განსახილველად.
შეხვედრაზე განხილული იქნება ბოლო ათი წლის განმავლობაში ენერგეტიკული ტარიფების და მოსახლეობის შემოსავლებისა და ენერგიის ხელმისაწვდომობის დინამიკა, ასევე სოციალური და ენერგეტიკული დახმარების სქემები, ტარიფების სუბსიდირება და მათი შედეგები. საუბარი შეეხება ტარიფების მაღალი პოლიტიკური სენსიტიურობის მიზეზებსა და შესაძლო ღონისძიებებს, რამაც ხელი უნდა შეუწყოს ამ საკითხში პოპულიზმის შემცირებასა და პროფესიონალიზმის დამკვიდრებას.
ამ შეხვედრით იწყება ენერგეტიკული პოლიტიკის სემინარების ციკლი, რომელიც ორგანიზატორებს სურთ, გახდეს ენერგეტიკისა და მდგრადი განვითარების მულტიდისციპლინური (ეკონომიკური, პოლიტიკური, სოციალური, გარემოს და ტექნიკური) საკითხების განხილვის პროფესიული და ნეიტრალური პლატფორმა.

დრო: 4 მარტი, 16:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

შეხვედრა პოლონური ორგანიზაციის Perspektywy Education Foundation წარმომადგენლებთან
2020-02-28 13:00
28 თებერვალს, 13:00 საათზე, ილიას სახელმწიფო უნივერსიტეტის E207 აუდიტორიაში გაიმართება შეხვედრა პოლონური ორგანიზაციის Perspektywy Education Foundation წარმომადგენლებთან.
შეხვედრა მიზნად ისახავს კონფერენციაში „The Perspektywy Women in Tech Summit“ მონაწილეობის მსურველთათვის ინფორმაციის მიწოდებას. კონფერენციის მიზანია, მხარი დაუჭიროს ახალგაზრდა ქალების ჩართულობას STEM (Science, Technology, Engineering and Mathematics) მიმართულებით. კონფერენცია 2-3 დეკემბერს ვარშავაში (პოლონეთი) გაიმართება.
სტუდენტებს შესაძლებლობა ექნებათ, პირადად გაესაუბრონ ორგანიზაციის წარმომადგენლებს.
დეტალური ინფორმაცია ორგანიზაციის შესახებ იხილეთ ბმულზე: https://womenintechsummit.pl/.

დრო: 28 თებერვალი, 13:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. 3/5), ილიას სახელმწიფო უნივერსიტეტი
დასწრება თავისუფალია.

ქალთა ისტორიის თვე 2020 – ილიას სახელმწიფო უნივერსიტეტში
2020-02-28 12:26
ქალთა ისტორიის თვე მსოფლიოს მასშტაბით ყოველი წლის მარტში აღინიშნება და მისი მიზანი ისტორიულ წარსულსა და თანამედროვე საზოგადოებაში ქალთა წვლილის, მიღწევებისა და მნიშვნელობის წარმოჩენაა.
ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება აღმოსავლეთ-დასავლეთის მართვის ინსტიტუტის (EWMI) პროგრამასთან – „კანონის უზენაესობის მხარდაჭერა საქართველოში“ (USAID/PROLoG) თანამშრომლობით ტრადიციულად უერთდება ქალთა ისტორიის თვის აღნიშვნას და არაერთ ღონისძიებას მასპინძლობს.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში საჯარო ღონისძიებებში მონაწილეობა შეფასდება 1%-ით.“

ვორკშოპი მაუწყებელთა თვითრეგულირების ორგანოების წარმომადგენლებისთვის

დრო: 25 მარტი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია
ვრცლად – http://bit.ly/2wMwOqf

„დამფუძნებელი დედების“ ტექსტების საჯარო კითხვა

დრო: 17 მარტი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად – http://bit.ly/2wcEbHr

ადამიანის უფლებათა კინოკლუბის ჩვენება და დისკუსია“FEMINISTS: WHAT WERE THEY THINKING?”

დრო: 20 მარტი, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია
ვრცლად – https://bit.ly/2Id5Ydk

საჯარო დისკუსია „კინო და ქალთა უფლებები“

დრო: 23 მარტი, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია

ვრცლად – http://bit.ly/3997cSH

ქალთა უფლებების გაკვეთილი 117-ე საჯარო სკოლაში

დრო: 27 მარტი, 14:00 საათი
ადგილმდებარეობა: თბილისის 117-ე საჯარო სკოლა, თრიალეთის ქუჩა N7
ვრცლად – http://bit.ly/32BD9R7

31 მარტი – საჯარო ლექცია „ქალთა უფლებებისთვის მებრძოლი ქალები”

დრო: 31 მარტი, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია
ვრცლად – http://bit.ly/2Vwy4Iq

2020 წელი

ინოვაციური სტარტაპების ბანაკი სტუდენტებისთვის
2020-02-27 14:47
12 მარტიდან 15 მარტის ჩათვლით, ბაკურიანში გაიმართება ინოვაციური სტარტაპების ბანაკი სტუდენტებისთვის. ბანაკის ორგანიზატორია საქართველოს ინოვაციების და ტექნოლოგიების სააგენტო. ბანაკი მსოფლიო ბანკის ,,ეროვნული ინოვაციური ეკოსისტემის“ პროექტის ფარგლებში ხორციელდება.
პროექტს ახორციელებს ილიას სახელმწიფო უნივერსიტეტი პარტნიორ ორგანიზაციებთან ერთად: ჯეოლაბი, ინოვაციური განათლების ფონდი და ედისონი.
ბანაკის მთავარი სალექციო თემა იქნება ბიოტექნოლოგიები და ბიოინჟინერია.
სტუდენტები ასევე შეისწავლიან მეწარმეობისა და სტარტაპის შექმნის საკითხებს. ადგილობრივი და უცხოელი გამოცდილი მენტორების დახმარებით სტუდენტები გუნდურად იმუშავებენ ინოვაციური ბიოტექნოლოგიური იდეების შექმნაზე.
ბანაკის დასრულების შემდგომ GITA და ილიას სახელმწიფო უნივერსიტეტის პრე-აქსელერატორი ზუმაუთი და ფაბლაბ ილიაუნი აქტიურად იმუშავებენ მსურველ სტუდენტებთან იდეების ხელშესახებ „პროდუქტად“ გარდასაქმნელად.
ვის შეუძლია მონაწილეობა:
საქართველოს ნებისმიერი უმაღლესი საგანმანათლებლო დაწესებულების ბიოლოგიის, ბიოქიმიის, მედიცინის, კომპიუტერული მეცნიერებების, კომპიუტერული და ელექტრული ინჟინერიის და საინფორმაციო ტექნოლოგიების მიმართულების სტუდენტებს. მონაწილე სტუდენტები შეირჩევიან მათი გამოცდილებისა და მოტივაციის მიხედვით.
მონაწილეობის სურვილის შემთხვევაში გთხოვთ, გაიაროთ რეგისტრაცია მოცემული ბმულის მეშვეობით: https://forms.gle/KAsN5CWsBrDyd69FA
შეკითხვების შემთხვევაში მოგვმართეთ: bootcamp@gita.gov.ge
სამუშაო ენა: ქართული და ინგლისური
რეგისტრაციის ბოლო ვადაა 2020 წლის 7 მარტი, 23:59 საათი .
შენიშვნა! ბანაკში მონაწილეობისთვის სავალდებულოა ინგლისური ენის ცოდნა საკომუნიკაციო დონეზე. მონაწილემ უნდა შეძლოს ინგლისურენოვანი ლექციის მოსმენა, გააზრება და კომუნიკაციაში ჩართვა.

კრებულის „შედარებითი ლიტერატურის კრებული 2. შავი ზღვა როგორც ლიტერატურული და კულტურული სივრცე“ პრეზენტაცია
2020-02-26 13:37
28 თებერვალს, პარასკევს, 18:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტის შედარებითი ლიტერატურის ინსტიტუტი და კვლევითი ცენტრი „რომანული ურთიერთგაგება. ინტერტექსტუალური დიალოგი“ გიწვევთ კრებულის „შედარებითი ლიტერატურის კრებული 2. შავი ზღვა როგორც ლიტერატურული და კულტურული სივრცე“ პრეზენტაციაზე.
კრებულში შესულია ქართველი და უცხოელი მეცნიერების 30-ზე მეტი სტატია ქართულ, ფრანგულ, ინგლისურ ენებზე. ის აერთიანებს 2018 წლის ოქტომბერში ილიას სახელმწიფო უნივერსიტეტში შოთა რუსთველის საქართველოს ეროვნული სამეცნიერო ფონდის დაფინანსებით გამართული საერთაშორისო სამეცნიერო კონფერენციის მასალებს.
კრებულის რედაქტორები არიან: მზაღო დოხტურიშვილი, ბელა წიფურია, ალექსი ნუსელოვიჩი, ზაალ ანდრონიკაშვილი
შავი ზღვა როგორც ლიტერატურული და კულტურული სივრცე
შედარებითი ლიტერატურის მოწოდებაა, გათავისუფლდეს ეროვნული ნიშნით დაყოფისაგან, მაგრამ მან ეს ხანგრძლივი გზის გავლის შემდეგ იტვირთა. საწყის ეტაპზე იცავდა და ადარებდა ეროვნული ლიტერატურული ტრადიციებისაგან შედგენილ ერთობლიობებს, რომლებიც ერთმანეთისგან ენებით იყო გამოყოფილი. მხოლოდ მეორე ეტაპზე, ახლახანს, გათავისუფლდა ამ შეზღუდვებისგან და უფრო მეტად დაინტერესდა ფორმებისა და იდეების ცირკულაციითა და გადაცემით. ეს ერთგვარი ტრანსნაციონალური პერსპექტივაა, რომელიც, დაეყრდნობა რა ახალ მეთოდოლოგიას, კიდევ უფრო შორს შეიძლება წავიდეს, თუ დაისახავს პოსტ-ტრანსნაციონალურ მიზანს.
ამ განახლების ცნებით ინსტრუმენტებს შორის ფიგურირებს „ლიტერატურული სივრცის“ კონცეპტი, რომელიც შთაგონებულია დეტერიტორიალიზაციის დელეზისეული ნააზრევითა და ლიტერატურის თეორიის სხვადასხვა ნაშრომით. ლიტერატურული სივრცე, რომელიც მოიაზრება გეოგრაფიისა და ისტორიის გადაკვეთაზე, მოიცავს მრავალ ლიტერატურასა და მრავალ ენას რეგიონულ თუ ეროვნულ დონეზე, რომლებსაც ერთმანეთთან აახლოებს განხილული თემების, გადმოცემული დისკურსებისა თუ გამოყენებული ფორმების გაზიარება. ამის მაგალითებს გვთავაზობს კარიბი, ხმელთაშუა ზღვა თუ ბალკანეთი, რომელთაგან პირველმა ორმა უკვე ისარგებლა ამგვარი ხედვით.
შავი ზღვა და მისი აუზის ექვსი ქვეყანა (საქართველო, თურქეთი, ბულგარეთი, რუმინეთი, უკრაინა, რუსეთი), მისი მნიშვნელოვანი საპორტო ქალაქები, მისი კულტურული მრავალფეროვნება და მისი ისტორია, რომელიც ანტიკური ხანიდან იწყება, შესანიშნავ შესაძლებლობას იძლევა იმისათვის, რომ ჩვენ ის ამ პერსპექტივაში შევისწავლოთ.
წინამდებარე კრებულში გამოქვეყნებულია კვლევის პირველ ეტაპზე თბილისში, ილიას სახელმწიფო უნივერსიტეტში, 2018 წლის ოქტომბერში შოთა რუსთველის საქართველოს ეროვნული სამეცნიერო ფონდის დაფინანსებით გამართული საერთაშორისო სამეცნიერო კონფერენციის შავი ზღვა როგორც ლიტერატურული და კულტურული სივრცე მასალები, რომლებიც წარმოადგენს ინტერდისციპლინურ კვლევებს დიაქრონიასა და სინქრონიაში შემდეგი სამი მიმართულებით: შავი ზღვა როგორც ლიტერატურული სივრცე და ნაციონალური /კულტურული იდენტობის ფორმირება; შავი ზღვის სივრცის რეპრეზენტაცია რელიგიურ-მითოლოგიურ და ისტორიულ ტექსტებში; შავი ზღვის კულტურული სემანტიკა – ლიტერატურული სივრცე და იმპერიული მემკვიდრეობა.

დრო: 28 თებერვალი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32)
დასწრება თავისუფალია.

ნანა დიხამინჯიასა და ანა კორძაია - სამადაშვილის შეხვედრა აბიტურინეტებთან - ზუგდიდი, 23 თებერვალი
2020-02-20 12:36
23 თებერვალს, 13:00 საათზე, ქალაქ ზუგდიდში მოსწავლე-ახალგაზრდობის სასახლეში ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის პროფესორი და ვიცერექტორი ნანა დიხამინჯია და ილიას სახელმწიფო უნივერსიტეტის ასოცირებული პროფესორი ჰუმანიტარული მეცნიერებების მიმართულებით ანა კორძაია-სამადაშვილი აბიტურიენტებთან შეხვედრას გამართავენ და მათთვის საჯარო ლექციას წაიკითხავენ თემაზე: როგორ ავირჩიოთ პროფესია.
ლექციის შემდეგ ილიას სახელმწიფო უნივერსიტეტის წარმომადგენლები აბიტურიენტებს უნივერსიტეტის საბაკალავრო პროგრამებს, დაფინანსების მოპოვების შესაძლებლობებს, საუნივერსიტეტო სერვისებსა და სხვა მნიშვნელოვან სიახლეებს გააცნობენ. შეხვედრის ბოლო ნაწილი დაეთმობა კითხვა-პასუხს.
ნანა დიხამინჯიას შესახებ
ნანა დიხამინჯია ილიას სახელმწიფო უნივერსიტეტის ვიცერექტორი და ბიზნესის, ტექნოლოგიისა და განათლების ფაკულტეტის პროფესორია კომპიუტერული და ელექტრული ინჟინერიის მიმართულებით. ის ამავდროულად ხელმძღვანელობს კომპიუტერული ინჟინერიის საბაკალავრო პროგრამას. ნანა პროფესიით მათემატიკოსია, თუმცა ოც წელზე მეტია პროგრამირების მიმართულებით მუშაობს.
ანა კორძაია – სამადაშვილის შესახებ
ანა კორძაია-სამადაშვილი ილიას სახელმწიფო უნივერსიტეტის ასოცირებული პროფესორია ჰუმანიტარული მეცნიერებების მიმართულებით. ის პროფესიით ლიტერატურათმცოდნე და მრავალი პუბლიკაციის ავტორია. დღეს თავისუფალი ჟურნალისტის და მთარგმნელის სტატუსით თანამშრომლობს „ლიტერატურულ გაზეთთან“, ლიტერატურულ ჟურნალებთან „არილი“ და „ახალი საუნჯე“. „ბაკურ სულაკაურის გამომცემლობის“ მიერ გამოქვეყნებული მისი ტექსტები თარგმნილია ინგლისურ, გერმანულ, იტალიურ, ესპანურ და შვედურ ენებზე.
დამატებითი ინფორმაცია
ილიას სახელმწიფო უნივერსიტეტი თებერვლიდან საქართველოს თითქმის ყველა რეგიონულ ცენტრში ჩაატარებს უფროსკლასელებისათვის საინფორმაციო შეხვედრებს. პროექტი #არჩევანიშენია საგანმანათლებლო ორგანიზაცია კინგსთან თანამშრომლობით ხორციელდება.
მომავალი პროფესიის არჩევა – ამ თემაზე აბიტურიენტებს საჯარო ლექციებს წაუკითხავენ ილიას სახელმწიფო უნივერსიტეტის პროფესორები. შეხვედრები უფროსკლასელებს დამოუკიდებელი აზროვნებისა და სწორი არჩევანისკენ სვლაში დაეხმარება.
საინფორმაციო შეხვედრების სრული განრიგისთვის მიჰყევით ბმულს: http://bit.ly/2RI4a0r
შენი წარმატებული ცხოვრება იწყება აქ!
#მევირჩევილიაუნის
2020 წელი

შესაძლებელია თუ არა ფრანგული ლაიციზმის ექსპორტირება?
2020-02-19 18:30
19 თებერვალს, 18:30 საათზე, ფრანგულ-ქართული უნივერსიტეტის მხარდაჭერით ილიას სახელმწიფო უნივერსიტეტის წიგნის სახლში „ლიგამუსი“ მოხსენება-დებატებს გამართავენ სორბონის უნივერსიტეტის ასოცირებული პროფესორები პიერ-ანრი ტოვოიო და ჟან-კასიან ბიიე და ილიას სახელმწიფო უნივერსიტეტის ასოცირებული პროფესორი სოფიკო ზვიადაძე.
ლექციის შესახებ:
„ფრანგული ლაიციზმი“ არაერთმნიშვნელოვანი ტერმინია. მნიშვნელოვანია იმის გარკვევა, თუ რას აღნიშნავს ის _ ლაიციზმი ფრანგული მოდელითაა განსხეულებული თუ ლაიციზმის მრავალ მოდელთაგან ფრანგული მხოლოდ ერთ-ერთია? ამ საკითხის გამოკვლევა განსაზღვრავს „ფრანგული ლაიციზმის“ ექსპორტირების შესახებ შეკითხვასაც. პირველ შემთხვევაში საუბარი გვაქვს ფიქსირებული მოდელის გადატანაზე, რომელსაც, ცხადია, უნივერსალურობის პრეტენზია აქვს, თუმცა ამავე დროს საფრანგეთის კონკრეტულ ისტორიულ კონტექსტთანაა დაკავშირებული. პოლიტიკური სამართლიანობის იდეალიდან გამომდინარე, ამგვარი ავტომატური გადატანა არც შესაძლებლად გვესახება და არც სასურველად. მეორე შემთხვევაში კი საჭიროა განვიხილოთ ლაიციზმის მოქნილობა, რომელიც მისი კონტექსტუალიზაციის შესაძლებლობას უშვებს და პოლიტიკური სამართლიანობის იდეალთან კავშირში არტიკულირდება.
მომხსენებლები:
ჟან-კასიენ ბიიე, პოლიტიკური ფილოსოფიის პროფესორი, სორბონის უნივერსიტეტი
პიერ-ანრი ტავუაიო, ფილოსოფიის კოლეჯის თავმჯდომარე, ფილოსოფიის პროფესორი, სორბონის უნივერსიტეტი
სოფიკო ზვიადაძე, ილიას სახელმწიფო უნივერსიტეტის ასოცირებული პროფესორი კულტურისა და რელიგიის კვლევების მიმართულებით
თარგმანი და მოდერაცია: ელენე ლადარია, ილიას სახელმწიფო უნივერსიტეტის ფილოსოფიის ასოცირებული პროფესორი
შეხვედრა შედგება ფრანგულ-ქართული უნივერსიტეტის მხარდაჭერით.

დრო: 19 თებერვალი, 18:30 საათი
ადგილი: ილიას სახელმწიფო უნივერსიტეტის წიგნის სახლი ,,ლიგამუსი”

დოქტორანტ კახა ბიწკინაშვილის სადისერტაციო ნაშრომის დაცვა
2020-02-19 15:00
19 თებერვალს, 15:00 საათზე, ილიას სახელმწიფო უნივერსიტეტის G106 აუდიტორიაში გაიმართება საბუნებისმეტყველო მეცნიერებებისა და მედიცინის ფაკულტეტის სიცოცხლის შემსწავლელ მეცნიერებათა სადოქტორო პროგრამის დოქტორანტ კახა ბიწკინაშვილის სადისერტაციო ნაშრომის „პროცესირების გავლენა გენმოდიფიცირებული და არამოდიფიცირებული მცენარეების დეტექციაზე საკვებში“ დაცვა.

საინფორმაციო შეხვედრა Erasmus+ გაცვლითი პროგრამის შესახებ
2020-02-14 18:00
14 თებერვალს, პარასკევს, 18:00 საათზე, ილიას სახელმწიფო უნივერსიტეტის E206 აუდიტორიაში (ქ. ჩოლოყაშვილის გამზ. N3/5) გაიმართება საინფორმაციო შეხვედრა ილიაუნის სტუდენტებისათვის Erasmus+ გაცვლითი პროგრამის შესაძლებლობების შესახებ.

შეკითხვების შემთხვევაში დაუკავშირდით:
საგარეო ურთიერთობების სამსახური
➳ ქ. ჩოლოყაშვილის გამზ. N3/5, ოთახი E208
☏ 995 322 220009-367
✉ erasmusplus@iliauni.edu.ge

დოქტორ კატარინა შიდლოს საჯარო ლექცია
2020-02-14 17:00
14 თებერვალს, 17:00 საათზე, ილიას სახელმწიფო უნივერსიტეტის S 201 აუდიტორიაში გ. წერეთლის აღმოსავლეთმცოდნეობის ინსტიტუტის მოწვეული მკვლევარი, დოქტ. კატარინა შიდლო წაიკითხავს მოხსენებას თემაზე: „გაყიდვების სფეროში მუშაობის შუა საუკუნეების ისლამური სტილი. ისლამურ ეკონომიკაში ზოგიერთი ყველაზე საკამათო კომუტატური კონტრაქტის მოკლე ისტორია“.
დოქტ. კატარინა შიდლო, ვარშავის სოციალური და ეკონომიკური კვლევითი ცენტრის შუა აღმოსავლეთისა და ჩრდ. აფრიკის დეპარტამენტის დირექტორი,
გ. წერეთლის აღმოსავლეთმცოდნეობის ინსტიტუტის მოწვეული მკვლევარია.
თემის მოკლე მიმოხილვა
Bayʿsalam/salaf – საქონლის გაყიდვა შემდგომ მიწოდებით და ადგილზე გადახდით, უეჭველად წარმოადგენს ისლამურ ეკონომიკაში ერთ-ერთი ყველაზე კურიოზული კომუტატიური კონტრაქტის სახეობას. ისეთი საქონლის გაყიდვა, რომელსაც არ ფლობს გამყიდველი, რაც უმეტესწილად გამოწვეულია იმით, რომ საქონელი კონტრაქტის დადების დროს ჯერ კიდევ არ არის შექმნილი, წესით აკრძალული უნდა ყოფილიყო სამართლებრივი თვალსაზრისით. თუმცა სწავლულ-იურისტთა უმეტესობა salam-ის ტიპის კონტრაქტს დასაშვებად მიიჩნევს მუჰამადთან დაკავშირებული ერთ-ერთი ჰადისიდან (გადმოცემიდან) გამომდინარე.
მომხსენებელი განხილავს bayʿsalam-ის შესახებ კოლექტიური განსჯის პროცესს, რის შედეგადაც ის ისლამური ფინანსური კონტრაქტების ერთ-ერთ გამორჩეულ სახეობად იქცა.

სამუშაო ენა: ინგლისური
დრო: 17.00-18.30 საათი
ადგილმდებარეობა: ილიას სახელმწიფო უნივერსიტეტის S 201 აუდიტორია
დასწრება თავისუფალია.

დოქტორანტ თამარ გაჩეჩილაძის სადისერტაციო ნაშრომის დაცვა
2020-02-14 15:00
14 თებერვალს, 15:00 საათზე, ილიას სახელმწიფო უნივერსიტეტის G106 აუდიტორიაში გაიმართება საბუნებისმეტყველო მეცნიერებებისა და მედიცინის ფაკულტეტის ფიზიკისა და ასტრონომიის სადოქტორო პროგრამის დოქტორანტ თამარ გაჩეჩილაძის სადისერტაციო ნაშრომის „მაგნიტური როსბის ტალღები მზეზე“ დაცვა.
დრო: 14 თებერვალი, 15:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია
დასწრება თავისუფალია.

დისკუსიები საგანმანათლებლო პოლიტიკის შესახებ – „ფრეირე და კრიტიკული პედაგოგიკა“
2020-02-13 16:00
ინოვაციური განათლების კვლევითი ცენტრი იწყებს შეხვედრების ციკლს „დისკუსიები საგანმანათლებლო პოლიტიკაზე”, რომლის ფარგლებშიც სისტემატურად გამართავს დისკუსიებს საგანმანათლებლო პოლიტიკაზე.
დისკუსიების ციკლი იწყება იმ ახალგაზრდა სპეციალისტებთან შეხვედრით, რომლებმაც წარჩინებით დაასრულეს საქართველოსა და საზღვარგარეთის უმაღლესი საგანმანათლებლო დაწესებულებები განათლების მიმართულებით. შეხვედრებზე ახალგაზრდები დამსწრეთ გაუზიარებენ ცოდნასა და გამოცდილებას და ჩაერთვებიან ქვეყნის საგანმანათლებლო პოლიტიკაში.
13 თებერვალს, 16:00 საათზე, ილიას სახელმწიფო უნივერსიტეტის E 207 აუდიტორიაში გაიმართება პირველი შეხვედრა თემაზე: „ფრეირე და კრიტიკული პედაგოგიკა“.
შეხვედრაზე წარდგებიან

მარი გაბუნია (ილიას სახელმწიფო უნივერსიტეტის ბაკალავრი/მაგისტრი და გლაზგოს უნივერსიტეტის მაგისტრი);

ნიკა მაღლაფერიძე (გრიგოლ რობაქიძის უნივერსიტეტის ბაკალავრი და ლონდონის საუნივერსიტეტო კოლეჯის მაგისტრი).

შეხვედრის პირველი ნაწილი დაეთმობა კრიტიკული პედაგოგიკის, როგორც განათლების ფილოსოფიის თეორიული საფუძვლების, და მისი მთავარი ღირებულებების განხილვას. აქცენტები გაკეთდება იმაზე, რატომ არის განათლება პოლიტიკური აქტი და ძალაუფლებრივი დინამიკა როგორ არის წარმოდგენილი სასწავლო სივრცეში.
მეორე ნაწილი მიეძღვნება კრიტიკული პედაგოგიკის სასკოლო კურიკულუმს და სწავლა-სწავლების პროცესში დანერგვის გზებსა და არსებულ მაგალითებს. განხილული იქნება, როგორ შეიძლება მოვამზადოთ მოსწავლეები აქტიურ მოქალაქეებად საზოგადოების უკეთესობისკენ შეცვლის მიზნით.

დრო:13 თებერვალი, 16:00-18:00 სთ.
ადგილმდებარეობა: ილიას სახელმწიფო უნივერსიტეტის E 207 აუდიტორია (ქ. ჩოლოყაშვილის გამზ. N3/5)
დასწრება თავისუფალია.
თემის შესახებ ვრცელი ინფორმაცია იხილეთ ბმულზე.

The English Channel -Professional Skills Course
2020-02-13 15:07
The English Channel -Professional Skills Course
Course content
Ilia State University in collaboration with the British Council’s Creative Spark Programme announces The English Channel Professional Skills Course for the ISU students, recent graduates and new entrepreneurs.
This content has been created for emerging young professionals and entrepreneurs, and is based on business vocabulary, common phrases, and useful structures, which are intended to equip the user to communicate in both international and professional contexts.
Each unit has a contemporary, real-life focus on new developments in the world of work, and also offers advice from recognised professional experts in business skills and professional careers.
All content is provided by partners who number top start-ups, universities, and creative companies.
Functionality and interactions
The English Channel curates the best of professional and entrepreneurial content from its partners who lead in the field, and through these presents authentic, real examples of the English language in use, as well as real-world business and career tips.
Viewers interact with these videos and, through exercises created by experts, enhance their language skills and aid their retention of the actionable content.
Videos in the course units have been chosen for both their suitability as language presentation contexts and for their relevant content for users who wish to examine different business and entrepreneurial strategies.
In this twenty hour course the twenty units complement the videos and interactive content found within the learning packs.
As the course progresses, new language is introduced, and previous language revised, ensuring that the content of lessons is easy to recall and use.
Learning Outcomes
This is an English for specific purposes course in a professional-skills context, combined with interactive pedagogy and authentic content, taking the user from A2 to B1 in terms of language use and skills-development.
Each unit has a contemporary, real-life focus on new developments in the world of work, as well as offering advice from recognised professional experts in business skills.
After each unit, users will find their vocabulary and command of key structures growing in sophistication.
By the end of the course, users will have significantly developed their language skills, and will also be able to speak confidently about the modern world of work and their own ambitions and plans for career progress.
Briefing webinars
Introducing the contents of the course
Showing how best to complete the material

17 February 2020 / Monday

10:00 CET
Link for the registration: https://zoom.us/webinar/register/WN_IqPAFKXhTrSMNN5ifXQ8dQ

18 February 2020 / Tuesday

12:00 CET
Link for the registration: https://zoom.us/webinar/register/WN_TZTwTBCIRNyR0Khq48zdyQ

19 February 2020 / Wednesday

14:00 CET

Link for the registration: https://zoom.us/webinar/register/WN_5qGtvt4jTWKNVsrIi76WPA

For further information please visit:
https://theenglishchannel.britishcouncil.org/professional-skills
For Questions: zoomout@iliauni.edu.ge

ილიაუნის ხალხური მუსიკის სტუდენტური გუნდის კონცერტი
2020-02-12 18:00
12 თებერვალს, 18:00 საათზე, ილიას სახელმწიფო უნივერსიტეტის B201 აუდიტორიაში გაიმართება ილიაუნის ხალხური სიმღერის სტუდენტური გუნდის მე-16 საანგარიშო კონცერტი.
გუნდი 2012 წელს ჩამოყალიბდა. მას შემდეგ გაზაფხულის და შემოდგომის სემეტრებში მართავს საანგარიშო კონცერტებს ყოველთვის ახალი რეპერტუარით. გუნდის შემადგენლობა ყოველ სემესტში ახლდება, ამიტომ კონცერტებში უკვე 150-ზე მეტმა სტუდენტმა მიიღო მონაწილეობა. რეპერტუარშია ქართული ხალხური და ქალაქური სიმღერები, ასევე სრულდება საგალობლის, დასაკრავის და უცხოური ფოლკლორის ნიმუშები.
გუნდის ხელმძღვანელია ეთნომუსიკოლოგი, პროფესორი თამაზ გაბისონია.
აღსანიშნავია, რომ გასული წლის მაისში ილიაუნის სტუდენტურმა გუნდმა რესპუბლიკურ საგუნდო კონკურსზე ორი პირველი ადგილი (სიმღერისა და საგალობლის ნომინაციებში) და ოქროს და ვერცხლის მედლები აიღო.
გელით!
დრო: 12 თებერვალი, 18:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ვორკშოპი Grounded Theory დოქტორანტებისა და ახალგაზრდა მკვლევრებისთვის
2020-02-10 14:30
ილიას სახელმწიფო უნივერსიტეტის საერთაშორისო სადოქტორო სკოლა სთავაზობს დოქტორანტებსა და ახალგაზრდა მკვლევრებს ვორკშოპს ე.წ. დაფუძნებული თეორიის (Grounded Theory – GT) შესახებ. ვორკშოპის მონაწილეები ინტერაქციულად შეისწავლიან GT-ის მეთოდოლოგიის ძირითად იდეებსა და ცნებებს, გაეცნობიან მათ თეორიულსა და პრაქტიკულ ასპექტებს. ვორკშოპის პირველ ეტაპზე ვიმსჯელებთ GT-ის ფილოსოფიურ საფუძვლებსა და მის მთავარ მეთოდოლოგიურ პერსპექტივებზე, მომდევნო ეტაპზე განვიხილავთ დაფუძნებული თეორიის კვლევითი ფორმატის ძირითად თავისებურებებს, მათ შორის საკვლევი კითხვების ჩამოყალიბებას ღიაობის მოთხოვნის შესაბამისად. მესამე ეტაპზე კი გავაანალიზებთ იმ გამოწვევებსა და სირთულეებს, რომლებმაც შეიძლება იჩინოს თავი კვლევით პრაქტიკაში. ავხსნით დაფუძნებული თეორიის ისეთ ცნებებს, რომლებიც შეიძლება ბუნდოვნად გვეჩვენებოდეს, ამგვარია, მაგალითად, „მონაცემთა სატურაცია“ და „თეორიული სამპლინგი“.
ვორკშოპის დასრულების შემდეგ დასწრების სერთიფიკატი გაიცემა ყველა მონაწილეზე.
წინასწარ წასაკითხი სავალდებულო ლიტერატურა: Corbin, Juliet/Strauss, Anselm (1990): Grounded Theory Research. Procedures, Canons, and Evaluation Criteria. In: Qualitative Sociology 13/1, pp 3-21. ტექსტი ხელმისაწვდომი გახდება მსურველებისთვის რეგისტრაციის შემდეგ.
ადგილი: ილიას სახელმწიფო უნივერსიტეტი, E 207 აუდიტორია,ქ, ჩოლოყაშვილის გამზ. 3/5, 0162 თბილისი
თარიღები და დროები:

ორშაბათი, 10 თებერვალი, 2020; 10:00-დან 14:30 საათამდე
სამშაბათი, 11 თებერვალი, 2020; 10:00-დან 14:30 საათამდე
ოთხშაბათი, 12 თებერვალი, 2020; 10:00-დან 14:30 საათამდე

ხელმძღვანელი: დოქ. ივონ ფრანკე (გიოტინგენის გეორგ-ავგუსტის უნივერსიტეტი, სოციალური მეცნიერებების ფაკულტეტი)
სამუშაო ენა: ინგლისური
მონაწილეთა რაოდენობა: 20
რეგისტრაცია: წინასწარი რეგისტრაცია სავალდებულოა და მოქმედებს პრიორიტეტის პრინციპი. სარეგისტრაციო ვადის ბოლო დღეა 2020 წლის 5 თებერვალი, 18:00. გთხოვთ, დარეგისტრირდეთ ონლაინანკეტის მეშვეობით: https://forms.gle/Y8yXk6bMHTJ5D3LZ8

საინფორმაციო შეხვედრა ERASMUS+ გაცვლითი პროგრამის შესახებ
2020-02-07 16:00
7 თებერვალს, პარასკევს, 16:00 საათზე, ილიას სახელმწიფო უნივერსიტეტის E206 აუდიტორიაში (ქ. ჩოლოყაშვილის 3/5) გაიმართება საინფორმაციო შეხვედრა ილიაუნის სტუდენტებისათვის Erasmus+ გაცვლითი პროგრამის შესაძლებლობების შესახებ.

შეკითხვების შემთხვევაში, დაუკავშირდით:
საგარეო ურთიერთობების სამსახური
➳ ჩოლოყაშვილის 3/5, ოთახი E208
☏ 995 322 220009-367
✉ erasmusplus@iliauni.edu.ge

დრამზე დაკვრის მსურველთათვის
2020-02-07 13:22
2020 წლის 1-ლი მარტიდან ილიას სახელმწიფო უნივერსიტეტი აცხადებს მიღებას სასერტიფიკატო კურსზე „დრამზე დაკვრის საფუძვლები“.
კურსზე დაიშვება დრამზე დაკვრის ნებისმიერი მსურველი 8 წლიდან. მიღების პირობა მუსიკალური სმენა და რიტმის შეგრძნებაა. კურსის წამყვანია ცნობილი მუსიკოსი და გამოცდილი პედაგოგი ლაშა სხილაძე, რომელსაც არაერთი ცნობილი დრამერი ჰყავს აღზრდილი. კურსი 12-კვირიანია, კვირაში ორი ერთსაათიანი მეცადინეობა გაიმართება.
კურსის სრული საფასურია 480 ლარი (საათი – 20 ლარი). კურსზე დარეგისტრირება შეგიძლიათ 25-29 თებერვალს. დარეკეთ 555 004352 ან იხილეთ ილიას სახელმწიფო უნივერსიტეტის მუსიკის ცენტრის ფეისბუქი.
გელით!

წიგნის საჯაროდ კითხვის მსოფლიო დღე – შეხვედრა მწერალ თეონა დოლენჯაშვილთან
2020-02-05 17:00
5 თებერვალს, 17:00 საათზე, ილიას სახელმიწიფო უნივერსიტეტის წიგნის სახლში „ლიგამუსი“ წიგნის საჯაროდ კითხვის მსოფლიო დღესთან დაკავშირებით გაიმართება შეხვედრა მწერალ თეონა დოლენჯაშვილთან. სტუმარი წაიკითხავს ფრაგმენტებს თავისი ნაწარმოებებიდან და ისაუბრებს ლიტერატურის შესახებ.
საქართველოს წიგნის გამომცემელთა და გამავრცელებელთა ასოციაციის ორგანიზებით საქართველო მეხუთედ შეუერთდება წიგნის საჯაროდ კითხვის მსოფლიო დღეს.
წიგნის საჯაროდ კითხვის მსოფლიო დღის შესახებ
წიგნის საჯაროდ კითხვის მსოფლიო დღე საერთაშორისო ორგანიზაცია „Litworld”-ის მიერ ინიცირებული მსოფლიოში ცნობილი ღონისძიებაა და მასში მონაწილეთა რაოდენობა 100 სხვადასხვა ქვეყნიდან 31 მილიონ ადამიანამდე აღწევს. საქართველოში ეს დღე 2016 წლიდან აღინიშნება. ღონისძიების ორგანიზატორია საქართველოს წიგნის გამომცემელთა და გამავრცელებელთა ასოციაცია. პროექტის ფარგლებში იგეგმება უამრავი ღონისძიება ქვეყნის მასშტაბით. მთელი დღის მანძილზე თანამედროვე ქართველი მწერლები სტუმრობენ სკოლებს, უნივერსიტეტებს, ბიბლიოთეკებსა და სხვადასხვა კერძო თუ საჯარო დაწესებულებას, საუბრობენ წიგნიერების მნიშვნელობაზე და საჯაროდ კითხულობენ ნაწარმოებებს.
დრო: 5 თებერვალი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

დოქტორანტ თამარ გამყრელიძის სადისერტაციო ნაშრომის დაცვა
2020-02-05 13:00
5 თებერვალს, 13:00 საათზე, ილიას სახელმწიფო უნივერსიტეტის A 101 აუდიტორიაში (მის.: ი.ჭავჭავაძის გამზირი N32) გაიმართება მეცნიერებათა და ხელოვნების ფაკულტეტის სოციალური და ჰუმანიტარული მეცნიერებების ინტერდისციპლინური სადოქტორო პროგრამის პოლიტიკის მეცნიერების მიმართულების დოქტორანტ თამარ გამყრელიძის სადისერტაციო ნაშრომის “The Role of Europe in the Identity Formation of Post-Soviet Georgia” დაცვა. სამეცნიერო ხელმძღვანელი – გიორგი ნოდია, ილიას სახელმწიფო უნივერსიტეტის პოლიტიკის მიმართულების პროფესორი.

Საჯარო ლექცია „კრიზისული კომუნიკაცია ცვალებად საინფორმაციო გარემოში“
2020-02-03 19:00
3 თებერვალს, 19:00 საათზე, ილიას სახელმწიფო უნივერსიტეტის T 401 აუდიტორიაში გაიმართება მეოთხე შეხვედრა ილიაუნის PR Talks-ისა, რომელზეც ცნობილი სპიკერები, საქართველოში მოქმედი ადგილობრივი და საერთაშორისო კომპანიების წარმომადგენლები, ასევე სამთავრობო სტრუქტურების პროფესიონალები ისაუბრებენ კრიზისის დროს საზოგადოებასთან ურთიერთობის სირთულეებსა და კონკრეტულ კამპანიებზე, რომლებიც განახორციელეს 3 მიმართულებით: კრიზისის პრევენცია, კრიზისული კომუნიკაცია და ზიანის შემცირება, იმიჯისა და რეპუტაციის აღდგენა.
თემა: „კრიზისული კომუნიკაცია ცვალებად საინფორმაციო გარემოში“
საინფორმაციო გარემოს კომპლექსურობა კომუნიკაციის მენეჯერებს ყოველდღიურად აგდებს კრიზისულ ვითარებაში. დღეს კრიზისების მართვა საზოგადოებასთან ურთიერთობის დარგის ორგანული ნაწილია. ლექციაზე მიმოვიხილავთ კრიზისების კლასიფიცირებისა და მართვის თეორიებს, მაგალითებს ქართული პრაქტიკიდან და ინდივიდუალური გამოცდილებიდან.
სპიკერის შესახებ:
დავით ძიძიშვილი მედიის კვლევის დოქტორანტი და საზოგადოებრივი ურთიერთობათა მაგისტრია ხუთწლიანი სამუშაო გამოცდილებით საინფორმაციო და ფსიქოლოგიური ოპერაციების დაგეგმვის სფეროში (საქართველოს შეიარაღებული ძალების გენერალურ შტაბში). იგი არის თბილისის სახელმწიფო უნივერსიტეტისა და კავკასიის საერთაშორისო უნივერსიტეტის მოწვეული პროფესორი, ავტორი კურსისა „ჰიბრიდული ომი და პროცესები საინფორმაციო გარემოში“. დავით ძიძიშვილი იყო საქართველოს თავდაცვის სამინისტროს თავდაცვის პოლიტიკის შემუშავების განყოფილების უფროსი, თავდაცვის ინსტიტუციური აღმშენებლობის სკოლის ინსტიტუციური განვითარების სამმართველოს უფროსი. „სტრატეგიული კომუნიკაციების ცენტრი – საქართველოს” ერთ-ერთი დამფუძნებელია.

დრო: 3 თებერვალი, 19:00 საათი
ადგილმდებარეობა: T 401 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ჟოაო ჟილბერტოს ხსოვნისადმი მიძღვნილი კონცერტი
2020-02-01 17:00
პირველ თებერვალს, შაბათს, 17.00-ზე, ილიას სახელმწიფო უნივერსიტეტის B201 აუდიტორიაში ილიაუნის მუსიკის ცენტრი გიწვევთ დიდი ბრაზილიელი მუსიკოსის, მომღერლის, კომპოზიტორისა და გიტარისტის, ბოსა ნოვას მუსიკალური ჟანრის პიონერის, ჟოაო ჟილბერტოს ხსოვნისადმი მიღვნილ კონცერტზე.
კონცერტში მონაწილეობენ ილიაუნის ჯაზ-ვოკალის მიმართულების სტუდენტები: თიკო ღვაბერიძე, სალომე წულუკიძე, მერცია ქუთათელაძე, მარიამ გიორგაძე, ალბინა ჯანელიძე, ლალი გოგიძე, ნინი ასილიანი, ვახო გვახარია და ნინი ბოკუჩავა, რომელთაც პროფესორი ირინე ებრალიძე ხელმღვანელობს.
დრო: პირველი თებერვალი, 17:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
